पाएं अपने शहर की ताज़ा ख़बरें और फ्री ई-पेपरडाउनलोड करें
कचहरी में जनता के लिए सुविधा के लिए बनाया गया सुविधा केंद्र उनकी दुविधा का कारण बन गया है। लोगों को अपना काम करवाने के लिए एक से दूसरे काउंटर पर भटकना पड़ता है। इसलिए लोग रोजाना पुराने सिस्टम को बेहतर बताकर प्रशासन और सुविधा केंद्र को कोसते दिखाई देते हैं। हालांकि सरकार इन केंद्रों में एक ही छत के नीचे 57 प्रकार की सुविधाएं देने का दावा करती है।
हेल्प काउंटर हेल्पलेस
केंद्र का 12 नंबर हेल्प काउंटर, यहां आने वाले लोगों को गाइड करने के लिए बनाया गया है, लेकिन यह इन दिनों हेल्प लैस दिखाई देता है। लोगों का कहना है कि उन्हें यहां पर आकर पता नहीं चलता है कि किस काउंटर पर कौन सा काम होता है। हेल्प काउंटर से भी ठीक जानकारी नहीं मिलती। वे इधर-उधर पूछकर ही संबंधित काउंटर तक पहुंच पाते हैं।
मिनटों के काम को लग रहे घंटे : एफिडेविट बनवाने के लिए आए जगरूप सिंह ने कहा कि पुराने सिस्टम के जरिए कुछ ही मिनटों में एफीडेविट तैयार हो जाता था,
लेकिन अब इसके लिए घंटों लग रहे हैं। वह मेहनत-मजदूरी का काम करते हैं। केवल इस काम के चक्कर में उनका सारा दिन खराब हो गया है। वहीं रजिस्ट्री की नकल लेने आए घन्नूपुर काले के हरप्रीत सिंह ने बताया कि पहले एक दिन लगता था और अब इसके लिए उन्हें 10 दिन तक इंतजार करना होगा।
सुविधा के लिए किए जा रहे विशेष प्रयास : सुविधा केंद्र के मैनेजर हरप्रीत सिंह का कहना है कि जनता की सुविधा के लिए विशेष प्रयास किए जा रहे हैं। आगामी कुछ सप्ताह में सिस्टम को और अपग्रेड किया जाएगा, ताकि किसी भी व्यक्ति को कोई मुश्किल न हो सके। हाल में शुरू किए गए एसएमएस सिस्टम के जरिए लोग अपने दस्तावेज का स्टेटस
आसानी से जान सकते हैं। दस्तावेज तैयार होने पर विभाग की ओर से संबंधित लोगों को एसएमएस भेजे जाते हैं, ताकि उन्हें डिलीवर किया जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva kas_Deva hin_Deva hin_Deva hin_Deva hin_Deva hin_Deva zho_Hant eng_Latn